armvectores/hy_wikipedia_2023 huggingface dataset:
Տեֆտա Տաշկո-Կոկո

Տեֆտա Տաշկո-Կոկո (ալբ․՝ Tefta Tashko-Koço, նոյեմբերի 2, 1910(1910-11-02), Ֆայում, Եգիպտոս - դեկտեմբերի 22, 1947(1947-12-22), Տիրանա, Ալբանիա), ալբանացի օպերային երգչուհի։


== Կենսագրություն ==

19-րդ դարում երգչուհու նախնիները թողել են Ալբանիայում գտնվող Ֆրաշերի գյուղը և գնացել ապրելու Եգիպտոսում։ Տեֆտայի հայրը մահացել է, երբ նա 11 տարեկան էր, և ընտանիքը վերադարձել է հայրենիք, Կորչա քաղաք։ 1927 թվականին ընտանիքը կրկին տեղափոխվել է Ֆրանսիայի Մոնպելյե քաղաք, որտեղ Տեֆտան ավարտել է մանկական երաժշտական ​​դպրոցը։ Դեռևս դպրոցում ուսուցիչները ուշադրություն են դարձրել աղջկա վոկալային լավ տվյալներին։ Չնայած ընտանիքի ծանր ֆինանսական վիճակին, Թեֆտան ստացել է անվճար կրթաթոշակ Փարիզի ազգային կոնսերվատորիայում, որտեղ սովորել է 1932-ից մինչև 1935 թվականները։ Նա վերապատրաստվել է մանկավարժ Ժան Սերեի և Լեո Բերմանդիի ղեկավարությամբ։
1946 թվականին երգչուհու առողջությունը զգալիորեն վատթարացել է, և նա ուղարկվել է բուժման ԽՍՀՄ, որտեղ նրա մոտ ախտորոշվել էր քաղցկեղ։ Տեֆտա Տաշկո-Կոկոն մահացել է 1947 թվականին Տիրանայում 37 տարեկան հասակում։


== Հիշատակ ==
Երգչուհին հետմահու պարգևատրվել է Ալբանիայի ժողովրդական արտիստի կոչումով։ 1973 թվականին նրա մասին նկարահանվել է վավերագրական ֆիլմ` Këndon Tefta Tashko Koço (Երգում է Տեֆտա Տաշկո-Կոկոն)։ Ալբանիայում երգչուհու մահվան 60-ամյակի կապակցությամբ տեղի է ունեցել համերգ, որի ժամանակ ելույթ ունեցան երկրի առաջատար վոկալիստները։ Տիրանայի փողոցներից մեկը անվանակոչվել է է Տեֆտա Տաշկո-Կոկոյի անունով։


== Ծանոթագրություններ ==


== Արտաքին հղումներ ==
Soprano Tefta Tashko Koço (1910—1947)(անգլ.)


== Գրականություն ==
Robert Elsie: A Biographical Dictionary of Albanian History. I.B. Tauris: 2012, s. 435. ISBN 978-1-78076-431-3.
Eno Koço, E vërteta e vdekjes së babait, rozm. Blerina Goce, Tirana Observer 25 III 2005.
Alma Mile, Teuta Koço, jo thjesht një pinjolle, Shekulli 28 IX 2007.
Flori Slatina, Portrete artistesh, Tirana 1999.
Վալտեր Գրոպիուս

Վալտեր Գրոպիուս (գերմ.՝ Walter Adolph Georg Gropius, մայիսի 18, 1883(1883-05-18)[…], Բեռլին, Գերմանական կայսրություն - հուլիսի 5, 1969(1969-07-05)[…], Բոստոն, ԱՄՆ), գերմանացի ճարտարապետ է և տեսաբան, Բաուհաուզի հիմնադիրը, ֆունկցիոնալիզմի ներկայացուցիչ։


== Գործունեություն ==
1907 - 1910 թվականներին Միս վան դեր Ռոեի և Լե Կորբյուզեի հետ աշխատել է Պ. Բեռնսի արվեստանոցում։ 1919 - 1928 թվականներին ղեկավարել է Բաուհաուզը, 1929 - 1957 թվականներին եղել է ժամանակակից ճարտարապետական միջազգային կոնգրեսի (CIAM) փոխնախագահը։ Նացիստների իշխանության գալուց հետո արտագաղթել է Լոնդոն, ապա ԱՄՆ։ Գրոպիուսի ամվան հետ է կապված ճարտարապետության զարգացման առավել հետաքրքիր փուլերից մեկը՝ ֆունկցիոնալիզմի կազմավորումը։ Գրոպիուսը առաջիններից էր, որ իրացրեց ինդուստրիալ արտադրության հնարավորությունները, ստեղծելով ժամանակակից ճարտարապետության և դիզայնի նոր ձևեր։ Զբաղվելով շինարվեստի սոցիալական պրոբլեմներով՝ Գրոպիուսը սակայն դուրս չեկավ ռեֆորմիստական պատրանքների սահմաններից, հուսալով որ բանական ճարտարապետությունը ի վիճակի է հասարակության մեջ արմատավորել սոցիալական հարաբերությունների խելամիտ ձևեր։


== Աշխատանքները ==
«Ֆագուս» գործարանը, Ալֆելդ
Գյուղատնտեսական գործարանի մասնաշենքը «Gebr. Kappe & Co.», Ալֆելդ
Պրոֆեսոր Ֆելիքս Աուերբախի բնակելի տունը, Իենա
Բաուհաուզ, Դեսսաու
Meisterhäuser (Wohnhäuser der Bauhaus-Lehrer), Bauhaus Dessau, 1925 - 1926
Zwei Häuser in der Weißenhofsiedlung in Stuttgart, 1927
Wohnhaus für Therese Zuckerkandl, Իենա, 1927 - 1929
Karlsruhe, Siedlung Dammerstock, 1928 - 1929
Gropius Haus, Lincoln, Massachusetts, 1937
Packaged House System zusammen mit Konrad Wachsmann (Lincoln (Massachusetts, USA)), 1941 - 1943
Harvard University Graduate Center als erstes Projekt der TAC, 1948 - 1950
Wohnhaus Stichweh, Hannover, 1952 - 1953
Universität Bagdad, als weiteres Projekt der TAC, 1957
Pan-Am-Wolkenkratzer in Manhattan, 1957-1959
Planung der Gropiusstadt im damaligen West-Berlin, սկսած 1960 (հետո փոխվել է)
Botschaft der USA in Athen, 1956 - 1961
Porzellanfabrik Rosenthal am Rotbühl, 1965 Սելբա
Die Glaskathedrale (պաշտոնական անվանումը Thomas Glaswerk), 1968 Ամբերգ


== Պատկերասրահ ==

		


== Ծանոթագրություններ ==


== Արտաքին հղումներ ==
Վալտեր Գրոպիուսի տունը, Լինքոլն, Մասսաչուսսեթս Archived 2004-09-27 at the Wayback Machine.
Ինտերբաուի բնակարանները
Քոլեջը Իմպինգտոնում
«Ֆագուս» գործարանը, Ալֆելդ
Բաուհաուզը Ամերիկայում Archived 2007-06-02 at the Wayback Machine.
Դիզայների դիմանկարը rosenthalusa.com կայքում
Գրոպիըսը Բաուհաուզում
Ջեսի Ուիլյամս

Ջեսի Ուեսլի Ուիլյամս (անգլ.՝ Jesse Wesley Williams, օգոստոսի 4, 1981(1981-08-04), Չիկագո), ամերիկացի դերասան և մոդել։ Առավել հայտնի է «Գրեյի անատոմիա» հեռուստասերիալում խաղացած բժիշկ Ջեքսոն Էվերի դերով, ինչպես նաև «Detroit: Become Human» խաղում խաղացած Մարկուս դերով։


== Կենսագրություն ==
Ջեսին ծնվել է Իլինոյս նահանգի Չիկագո քաղաքում։ Նրա հայրը աֆրոամերիկացի էր, իսկ մայրը՝ շվեդուհի։ Ավարտել է Փենսիլվանիա նահանգի Ֆիլադելֆիա քաղաքի Թեմփլի համալսարանը, որտեղ սովորելու ընթացքում սկսել է մոդելի կարիերան Kenneth Cole Productions-ի համար։


== Կարիերա ==
Ուիլյամսը էկրանին առաջնաելույթ է կատարել 2006 թվականին «Օրենք և կարգ» սերիալի էպիզոդում։ Հետո նկարահանվել է «Beyond the Break» պատանեկան սերիալում և հայտնվել է «Համալսարան» հեռուստասերիալում։ 2008 թվականին մոդելի փոքր դերով հայտնվել է «Ջինսեր-թալիսման 2» ֆիլմում։ 2009 թվականին նկարահանվել է Ռիհաննայի «Russian Roulette» տեսահոլովակում։ Բացի այդ, հայտնվել է բրիտանացի երգչուհի Էստելի «Fall in Love» տեսահոլովակում։
2009 թվականին Ուիլյամսը «Գրեյի անատոմիա» հեռուստասերիալի վեցերորդ եթերաշրջանում ստացել է Ջեքսոն Էվերի դերը։ Սերիալում նրա հայտնվելը ի սկզբանե պարբերական էր, իսկ յոթերորդ եթերաշրջանից սկսած՝ նա բարձրացվել է մինչև հիմանական դերասանական կազմ։ 2010 թվականին BuddyTV-ը նրան ներառել է իր «Տարվա 100 ամենասեքսուալ տղամարդիկ» ցուցակում, որտեղ Ուիլյամսը զբաղեցրել է վեցերորդ տեղը։ 2011 թվականին ստացել է «Երիտասարդ Հոլիվուդ» մրցանակը։
Ուիլյամսը խաղացել է «Խրճիթ անտառում» ֆիլմի գլխավոր դերերից մեկը, որը թողարկվել է 2012 թվականի ապրիլին։
2017 թվականի դեկտեմբերին Ուիլյամսը նկարահանվել է Դեմի Լովատոյի «Tell Me You Love Me» տեսահոլովակում։
2018 թվականին Ջեսին դարձել է «Detroit: Become Human» խաղի գլխավոր հերոսներից մեկը՝ կատարելով Մարկուս դերը։


== Անձնական կյանք ==
Ջեսի Ուիլյամսը և նրա ապագա կինը՝ Էրին Դրեյք Լին, ծանոթացել են, երբ նա դեռ հայտնի չէր։ Աղջիկը զբաղվում էր անշարժ գույքով, իսկ նա աշխատում էր որպես դպրոցի ուսուցիչ և երբեմն միայն լրացուցիչ գումար էր վաստակում որպես մոդել։ 2012 թվականի սեպտեմբերի 1-ին Ջեսի Ուիլյամսը և Էրին Դրեյք Լին ամուսնացել են։ Զույգն ունի երկու երեխա. դուստրը՝ Սեդին (ծնվ. 2013 թվականի դեկտեմբեր), և որդին՝ Մասեոն (ծնվ. 2015 թվականի հոկտեմբեր)։ 2017 թվականի ապրիլին հայտնի է դարձել, որ Ջեսի Ուիլյամսը և Էրին Դրեյք Լին 5 տարվա ամուսնությունից հետո ամուսնալուծվել են։


== Ֆիլմագրություն ==


== Ծանոթագրություններ ==
Սավոնա (գավառ)

Անվան այլ կիրառումների համար տե՛ս՝ Սավոնա (այլ կիրառումներ)Սավոնա, (իտալերեն՝ Provincia di Savona) գավառ Իտալիայի Լիգուրիա մարզում։ Մայրաքաղաքը Սավոնան է։ Գավառը զբաղեցնում է 1,545 կմ2 տարածք, բնակչությունը կազմում է 286,107 մարդ (2012 թ.)։ Գավառն ունի 69 կոմունա ։ 2010 թ. Դեկտեմբերի 31ի տվյալներով ամենամեծ բնակչություն ունեցող 10 քաղաքներն են՝


== Աղբյուրներ ==
http://demo.istat.it/bil2010/index.htmlArchived 2012-03-09 at the Wayback Machine.
Ինչո՞ւ նա (ֆիլմ)

«Ինչո՞ւ Նա» (անգլ.՝ Why Him?), ամերիկյան կոմիկական գեղարվեստական ֆիլմ։ Ռեժիսորն է Ջոն Համբուրգը։ Ֆիլմի պրեմիերան տեղի է ունեցել 2016 թվականի դեկտեմբերին ԱՄՆ-ում, իսկ 2017 թվականի հունվարի 12-ին արդեն Ռուսաստանում։


== Սյուժե ==
Նեդ Ֆլեմինգը գնում է Սթենֆորդ, որպեսզի հանդիպի իր  ավագ դստերը։ Այնտեղ նա հանդիպում է նրա բոյֆրենդին (ընկերոջը)՝ կատարյալ միլիարդատիրոջ Լայերդ Մեյհյուին, որի վարքը Նեդի մոտ դժգոհություն է առաջացնում և որի պատճառով նրանց միջև մրցակցություն է սկսվում ու խորանում նրանով, որ Լայերդը պատրաստվում է իր սիրեցյալին առաջարկություն անել։
Սուրբ ծննդյան օրը Լայերդի արարքը զարմացնում է բոլորին։ Նա ուղղաթիռով վայրէջք է կատարում ճիշտ Ֆլեմինգների փողոցի կենտրոնում՝ ցանկանալով խոսել և Նեդի, և Ստեֆանիի հետ ու նրան տանել իր տուն, Սուրբ ծնունդը միասին նշելու համար։ Սակայն Ստեֆանին հոր և Լայերդի հակամարտությունից վիրավորված մերժում է նրան և չի ցանկանում խոսել ոչ մեկի հետ։ Նիքի և Լայերդի երկար խոսակցությունից հետո Լայերդին հաջողվում է ստանալ Նիքի օրհնությունը։ Ստեֆանին մերժում է Լայերդի ամուսնության առաջարկը, պատճառաբանելով, որ ինքը դեռ պատրաստ չէ ամուսնության, բայց համաձայնվում է հանդիպել նրա հետ։ 
Ավելի ուշ խնջույքի ընթացքում Նեդն ու Սքոթը Լայերդին նոր շահավետ բիզնես առաջարկ են անում, և որից էլ Լայերդը չի հրաժարվում՝ իրեն արդեն համարելով Նիքի փեսա։


== Դերերում ==
Ջեյմս Ֆրանկո - Լայերդ Մեյհյու, Սթեֆանիի ընկեր
Բրայան Քրանսթոն - Նեդ Ֆլեմինգ, Սթեֆանիի հայրն ու Բարբի ամուսինը
Ջոյ Դյուչ - Սթեֆանի Ֆլեմինգ, Լայերդի ընկերուհին, Նեդի և Բարբի դուստրը և Սքոթիի ավագ քույրը
Մեգան Մուլալի - Բարբ Ֆլեմինգ, Նեդի կինն ու Սթեֆանիի մայրը
Գրիֆին Գլաք - Սքոթ Ֆլեմինգ, Սթեֆանիի 15-ամյա եղբայրը, Նեդի և Բարբի որդին
Քիգան-Մայքլ Քի - Գուստավ, Լայերդի լավագույն ընկորը
Զաք Փիրլման - Քեյվին Դինգլ
Սեդրիք - Նեդի ընկերը
Քելի Քուքո - Ջասթինի ձայնը
Քէյզի Ուիլսոն - Միսսի Փեդըրման


== Ֆիլմարտադրություն ==
Ֆիլմի թրեյլերը համացանցում հայտնվել է 2016 թվականի հունիսի 30-ին։


== Հետաքրքիր փաստեր ==
Սա Ջոն Համբուրգի առաջին լիամետրաժ ֆիլմն է, «Սիրում եմ քեզ հիմարիկ» ֆիլմից 7 տարի անց։
Այս ֆիլմը երաժիշտ Սթիվ Աոկիի առաջին աշխատանքն է եղել լիամետրաժ ֆիլմում։


== Ծանոթագրություններ ==
Ջիբեր

Ջիբեր, գյուղ Արևմտյան Հայաստանում, Էրզրումի վիլայեթի Քղիի գավառակում։


== Պատմամշակութային կառույցներ ==
Ջիբերն ունի 1241 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կազավե

Կազավե (ֆր.՝ Cazavet), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09091։


== Բնակչություն ==
Համայնքի բնակչությունը 2008 թվականին կազմում էր 201 մարդ։


== Տնտեսություն ==
2007 թվականի տվյալներով 117 աշխատունակ տարիքի մարդկանցից (15-64 տարեկան) 84-ը տնտեսապես ակտիվ էին, 33-ը անգործունակ (ակտիվության ցուցանիշը 71,8 %, 1999 թվականին եղել է՝ 75,2 %)։ 84 աշխատունակ բնակիչներից 76-ը աշխատում էին (44 տղամարդ և 32 կին), անաշխատանք էին 8-ը (4 տղամարդ և 4 կին)։ 33 անգործունակ մարդկանցից 4-ը աշակերտներ կամ ուսանողներ են, 21-ը թոշակառու, 8-ը անաշխատունակ էին այլ պատճառներով։


== Տեսարժան վայրեր ==
XII դարի դղյակի ավերակներ
Քարանձավ՝ Foulquier
Քարանձավ՝ Haliou
Անդունդ՝ Buhadero
Անտառ՝ Estelas


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կազավե» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-15 
«Կազավե» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Սալեր (Կանտալի գավառ)

Սալեր (ֆր.՝ Salers), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 364 մարդ, բնակչության խտությունը` 75.05 մարդ/կմ²։ Բնակավայրը զբաղեցնում է 4.85 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 85 կմ հարավ-արևմուտք, Օրիյակ քաղաքից` 25 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 203 աշխատունակ (15-64 տարեկան) բնակիչ, որոնցից ակտիվ էին 158-ը, իսկ ոչ ակտիվները` 45։ Ակտիվության ցուցանիշը կազմում է 77,8 %։ 158 աշխատունակ մարդկանցից աշխատել է 143 անձ (75 տղամարդ և 68 կին)։ Գործազուրկ են եղել 15 անձ (7 տղամարդ և 8 կին)։ 45 անաշխատունակներից 7-ը եղել են աշակերտներ կամ ուսանողներ, 26-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կարնիտին

Կարնիտին, բյուրեղային միացություն է՝ հիմնային հատկություններով։ Լավ լուծվում է ջրում և սպիրտում, մոլեկուլային զանգվածը 161, 21 է, հալման ջերմաստիճանը՝ 195-197 °C (քայքայվելով)։ Օրգանիզմում սինթեզվում է լիզին և մեթիոնին ամինաթթուներից։ Հիմնականում պարունակվում է կենդանիների մկաններում, որտեղից Վ. Ս. Գուլևիչը առաջին անգամ (1905 թվական) անջատել է, ինչպես նաև բակտերիաներում ու բույսերում։ Առաջին անգամ հայտնաբերվել է Tenebrio molitor միջատի աճի գործոնում և անվանվել BT, չնայած այն վիտամին չէ։ Օրգանիզմում մասնակցում է ճարպային փոխանակմանը։ Կարնիտինը գոյություն ունի երկու ստերեոիզոմերների տեսքով, կենսաբանական ակտիվ ձևը L-կարնիտինն է, D-կարնիտինը կենսաբանորեն պասիվ է։


== Ծանոթագրություններ ==
Բեյուկ-Սոգութլի

Բեյուկ-Սոգութլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 2464 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մարտին Պետրոսյան

Մարտին Վիրաբի Պետրոսյան (մարտի 10, 1936(1936-03-10), Ծաղկաբեր, Սպիտակի շրջան), հայ նկարիչ, ՀԽՍՀ վաստակավոր նկարիչ (1976)։


== Կենսագրություն ==
1953-1958 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։
1958-1961 թվականներին` Լենինգրադի Իլյա Ռեպինի անվան գեղարվեստի ակադեմիայի ազատ ունկնդիր։
1976 թվականից ԽՍՀՄ նկարիչների միության անդամ։Աշխատանքները գտնվում են Ժամանակակից արվեստի թանգարանում (Երևան), Հայաստանի ազգային պատկերասրահում (Երևան), Արևելքի ժողովուրդների թանգարանում (Մոսկվա), Տրետյակովյան պատկերասրահում (Մոսկվա), Պուշկինի անվան Կերպարվեստի թանգարանում, Հայաստանի նկարիչների միության և ՀՀ մշակույթի նախարարության ֆոնդերում (Երևան), Հայաստանի և արտերկրի բազմաթիվ մասնավոր հավաքածուներում։


== Ստեղծագործական ուղի ==
Մարտին Պետրոսյանի խոր ազգային ստեղծագործության մեջ գերիշխում են կերպավորման պայմանական լեզուն և վառ երևակայությունը, զուգորդվում են իրատեսականն ու անրջայինը, այլաբանությունն ու հիպերբոլան։ Երփնագրերին բնորոշ են կերպավորման ազատությունը, կենսալի, լուսավոր տրամադրությունը, անսպասելի լուծումները։
Ստեղծագործել է գեղանկարի և գրաֆիկայի, կոմպոզիցիոն նկարի, բնանկարի, դիմանկարի, ինչպես նաև գրքի պատկերազարդման ոլորտներում։ Մշտապես համագործակցել է «Պիոներ» և «Ծիծեռնակ» մանկական ամսագրերի հետ։ Ձևավորել և պատկերազարդել է մի շարք մանկական գրքեր։ Նկարաշարեր է ստեղծել հայկական «Սասունցի Դավիթ» էպոսի և Վարդան Այգեկցու բարոյախրատական առակների համար։

«Նատյուրմորտ», 1961, մասնավոր հավաքածու, Մոսկվա
«Հեքիաթ», 1961
«Սայաթ-Նովա», 1963
«Ընկերուհիներ», 1967, ԺԱԹ
«Կեսօր», 1968, ԺԱԹ
«Զոհաբերություն», 1968, ԺԱԹ
«Տղաներ», 1967-1970, մասնավոր հավաքածու, Երևան1980-1990-ական թվականների գործերը միագույն են «խամրած», սակայն թափանցիկ կոլորիտով։

«Մուտք Երուսաղեմ», 1983, Արևելքի ժողովուրդների արվեստի թանգարան, Մոսկվա
«Իմ սիրելի Արարատը», 1990Գրաֆիկական թերթեր՝

«Կնոջ աշխարհը», 1963
«Հանգիստ», 1964
«Առևանգում», 1974Գրքերի ձևավորոմներ՝
«Պապն ու շաղգամը», 1963

Հովհաննես Թումանյանի «Գառնիկ ախպեր», 1963
«Զարմանալի աշուղը», 1967


== Ցուցահանդեսներ ==
1961 թվականից հանրապետական բազմաթիվ ցուցահանդեսների մասնակից է
1967 թվականից՝ միջազգային ցուցահանդեսների մասնակից


== Անհատական ցուցահանդեսներ ==
1976 - Հայաստանի նկարիչների միություն (Երևան)
1983 - Արևելքի ժողովուրդների թանգարան (Մոսկվա)
1994 - Փարիզ
2005 - Լոս Անջելես
2007 - Հայաստանի ազգային պատկերասրահ (Երևան)
2009 - Հայաստանի նկարիչների միություն (Երևան)


== Գրականություն ==
Իգիթյան Հ., Հովնաթանյանից Մինաս. Ե,. 2011
Աղասյան Ա., Հայ կերպարվեստի զարգացման ուղիները 19-20-րդ դարերում, Ե., 2009


== Ծանոթագրություններ ==


== Աղբյուրներ ==
Մարտին Պետրոսյան
Մարտին Պետրոսյան, Ներկայացնում է Հենրիկ Իգիթյանը
Մարտին Պետրոսյան. Երևակայական աշխարհի հայ վարպետը Archived 2015-08-22 at the Wayback Machine.
Դեպտովսկի գյուղական խորհուրդ (Կոնոտոպսկի շրջան)

Դեպտովսկի գյուղական խորհուրդ  (ուկրաիներեն՝ Дептівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Դեպտովսկի գյուղական խորհրդում բնակվում էր 1167 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(5722) Ջոնշերեր

(5722) Ջոնշերեր (անգլ.՝ Johnscherrer), աստերոիդ աստերոիդների հիմնական գոտում։ Հայտնաբերվել է 1986 թվականի մայիսի 2-ին INAS ծրագրի կողմից Պալոմարում։
Միջին հեռավորությունը Արեգակից կազմում է 2,219423 ա. մ., առավելագույնը մոտենում է 1,8752 ա. մ. հեռավորության վրա և հեռանում 2,5636 ա. մ.։ Արեգակի շուրջ մեկ ամբողջական պտույտ է կատարում 1207,7 երկրային օրվա ընթացքում, իր ուղեծրով շարժվելով միջինում 0,298088 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5722) Ջոնշերեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրաձգությունն ամառային II Օլիմպիական խաղերում

Ամառային II Օլիմպիական խաղերում հրաձգությունն անցկացվել է հուլիսի 15-17 և օգոստոսի 1-5: Մասնակցել են ութ երկրների 75 մարզիկներ։ Առաջին անգամ է անցկացվել վահանակային հրաձգությանը և թիմերի միջև մրցումները։


== Մեդալներ ==


=== Մեդալների ընդհանուր հաշվարկ ===
(Թավատառերով ըստ կատեգորիաներ առանձնացված են մեդալների առավելագույն քանակը, ինչպես նաև ընդունող երկիրը)


=== Մեդալակիրներ ===


== Երկրներ ==

Հրաձգությունում մասնակցել են 8 երկրների 75 մարզիկներ։Փակագծերում նշված են մարզիկների թիվը

Բելգիա (10)
Մեծ Բրիտանիա (1)
Դանիա (5)
Նիդերլանդներ (7)
Նորվեգիա (5)
Ռումինիա (1)
Ֆրանսիա (38)
Շվեյցարիա (8)


== Արտաքին հղումներ ==
Մրցումների մեդալակիրները ՄՕԿ-ի կայքում (անգլ.)
Մրցումների արդյունքները Archived 2011-07-19 at the Wayback Machine. (լեհ.)
Դարյա Տիլլո

Դարյա Տիլլո, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Արևելյան Տիգրիս գետի աջ կողմում, Սղերդ քաղաքից 12 կմ հյուսիս-արևմուտք։
Բնակավայրի մոտ էր գտնվում ավերակ Տիլլո գյուղը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ուոքլի ռոուդ (փողոց)

Ուոքլի ռոուդ (անգլ.՝ Walkley Road) կամ Օտտավական ճանապարհ № 74, խոշոր փողոց քաղաք Օտտավայում, Օնտարիո, Կանադա։ Ձգվում է արևմուտքում Ռիվերսայդ դրայվից մինչև Ռեմսիվիլլ ռոուդը արևելքում։
Մեծ մասամբ համարվում է 4 գծանի ճանապարհ, որը գալիս է Օտտավայի ծայր հարավի և հարավ-արևելքի ինչպես բնակելի, այնպես էլ արտադրական շրջանների միջով։


== Արտաքին հղումներ ==
Ottawa 2020 Transportation Master Plan Archived 2005-03-08 at the Wayback Machine.
Օկենիտյան ճաներ

Օկենիտյան ճաներ (նաև՝ օկենիտներ), ճանական ցեղ, որոնք բնակվում էին Խաղտիք երկրամասի Խարտ և Կենա (Օկենա) բնակավայրերում։


== Պատմությունը ==
Ճաների բազմաթիվ ցեղերից պատմագիր Պրոկոպիոս Կեսարացին հիշատակում է օկենիտներին և կոկսիլիններին։ Օկենիտները բնակվում էին վերջիններից հարավ։ Օկենիտյան ճաների բնակավայրը Խարտն էր, որը գտնվում էր Բաբերդից վերև, Ճորոխի արևմտյան վտակի վրա, Խարտի դաշտավայրում, որը ներկայումս կոչվում է Խարտ-օվասի։ Խարտից արևմուտք, 40 կմ հեռավորության վրա գտնվում էր Օրոն ամրոցը, որը բյուզանդացիների համար ռազմական հենակետ էր ծառայել։ Խարտից դեպի արևելք գտնվում էր Բարխ բերդը, որը տեղակայված էր հյուսիսային ուղղությամբ ձգվող զառիթափ կիրճում։ Խարտից մի փոքր ավելի հեռու, լեռնալանջերին գտնվում էին օկենիտյան ճաների անասունների փարախները։ Լեռան ստորոտից այն կողմ, հարթավայրում, գտնվում է Կենա գյուղը, իսկ այդ գյուղից արևմուտք՝ Սիսիլիս ամրոցը։ Սիսիլիսի ձախ կողմում՝ դեպի հյուսիս մի վայր կա, որը կոչվում էր՝ Լոնգինոսի փոսատ։ Վայրը այդպես է կոչվել հռոմեացի զորավար Լոնգինոս Իսավրացու անունով, որը հին ժամանակներում արշավել էր ճաների երկիր և ճամբար էր դրել այդ նույն վայրում։ Սիսիլիսից մեկ օրվա ճանապարհային հեռավորության վրա Բյուզանդիայի կայսր Հուստինիանոս Ա-ն կառուցել էր Բուրգ բերդը։ Օկենիտյան ճաների երկրից հյուսիս գտնվում էին կոկսիլինյան ճաները, որոնց երկրում կար երկու պաշպանական ամրություն՝ Սքիմալանիքոնը և Ծանզակը։


== Ծանոթագրություններ ==
Բյուդելսդորֆ

Բյուդելսդորֆը (գերմ.՝ Büdelsdorf, դան․՝ Bydelstorp), քաղաք է Գերմանիայի հյուսիսային մասում, Շլեզվիգ-Գոլշթեյն երկրամասում։ 2010 թ-ի տվյալներով քաղաքի բնակչությունը կազմում է 10 080 մարդ, իսկ տարածքը՝ 6,24 կմ²։


=== Քույր քաղաքներ ===
 Օլբորգ, Դանիա


== Ծանոթագրություններ ==


== Հղումներ ==
Քաղաքի պաշտոնական կայք էջը
Կուզինո (գյուղ, Կարդիմովսկի շրջան)

Անվան այլ կիրառումների համար տե՛ս՝ ԿուզինոԿուզինո (ռուս.՝ Кузино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բավական (անձնանուն)

Անվան այլ կիրառումների համար տե՛ս՝ Բավական (այլ կիրառումներ)Բավական, հայկական իգական անուն։ Առաջացել է հայերեն բավական բառից, որպես թուրքերեն Եթար իգական անվան թարգմանություն։ Հնուց չի սկսվել գործածվել։


== Ծանոթագրություններ ==
Գերասիմ Լիսիցյան

Գերասիմ Պավելի Լիսիցյան (մայիսի 26, 1943(1943-05-26), Երևան, Հայկական ԽՍՀ, ԽՍՀՄ), հայ դերասան, ՀՀ վաստակավոր արտիստ (2003)։


== Կենսագրություն ==
1960 թվականին ընդունվել է Մոսկվայի Շչուկինի անվան թատերական ուսումնարանի դերասանական ֆակուլտետ։ Աշխատել է Սամարայի և Վորոնեժի դրամատիկական թատրոններում՝ որպես դերասան։ Ավարտել է նաև Մոսկվայի Կենտրոնական հեռուստաընկերության բարձրագույն ռեժիսուրայի կուրսերը և աշխատել է երաժշտական խմբագրությունում։ 1971-1980 թվականներին աշխատել է Մոսկվայի մարզային, 1980-1991 թվականներին՝ պետական ֆիլհարմոնիայում՝ որպես ասմունքող։ 1991 թվականին տեղափոխվել է ԱՄՆ։ Աշխատել է Նյու Յորքի ռուսական ռադիոյում՝ որպես ասմունքող։


== Հաղորդումներ ==
«Մայա Պլիսեցկայա»
«Նվագախմբի ձայները»


== Ֆիլմեր ==
«Լալվարի որսկանը», 1966
«Մարի Մեդիչիի զարդատուփը», 1980
«Խնայեք տղամարդկանց», 1982


== Ընտանիք ==
Օպերային երգիչ Պավել Լիսիցյանի որդին է, երգչուհիներ Ռուզաննա և Կարինե Լիսիցյանների, տենոր Ռուբեն Լիսիցյանի եղբայրը։


== Ծանոթագրություններ ==
Չերչիլ շրջան (Նևադա)

Չերչիլ շրջան (անգլ.՝ Churchill County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 12.766 կմ² է, բնակչությունը՝ 23.982 մարդ (2000 թ. տվյալներով)։ Շրջկենտրոնն է Ֆալոոն բնակավայրը։ Կազմավորվել է 1861 թ.։
Լիմբուրգ-Վայլբուրգ (շրջան)

Լիմբուրգ-Վայլբուրգ  (գերմ.՝ Landkreis Limburg-Weilburg), շրջան Գերմանիայում։ Շրջկենտրոնն է Լիմբուրգ քաղաքը։ Զբաղեցնում է 738,48 կմ2։ Բնակչությունը՝ 171 302 մարդ։ Բնակչության խտությունը՝ 232 մարդ/կմ2։
Շրջանի պաշտոնական կոդը՝ 06 5 33։ Շրջանում 19 համայնք կա։


== Ծանոթագրություններ ==
Երի վանք

Երի վանք, հայկական առաքելական եկեղեցի Արցախի Հանրապետության Շահումյանի շրջանԻ Մարտունաշեն գյուղում։ Ներկայում եկեղեցին գտնվում է Ադրբեջանի զինված ուժերի վերահսկողության տարածքում։


== Պատմություն ==
Ըստ հորինվածքային և կառուցողական առանձնահատկությունների՝ Երի վանքի եկեղեցին կառուցվել է 16-17-րդ դարերում։


== Ճարտարապետություն ==
Եկեղեցին միանավ, թաղածածկ հորինվածքով արևելք-արևմուտք ուղղությամբ ձգված շինություն է, որի երկթեք ծածկի տակ առնված տանիքը ներքուստ հենված է երկու զույգ թաղակիր կամարների վրա։ Միակ մուտքը բացված է հարավային ճակատից։ Ունի խիստ նեղ 3 լուսամուտ, որի պատճառով էլ եկեղեցու ներսը բավականաչափ խավար է։ Հյուսիսային պատի մեջ՝ իր ավանդական տեղում, պահպանվում է մկրտարանի խորշը։ Պատերի մեջ ագուցված են միջնադարյան արձանագիր ու անարձանագիր բազմաթիվ խաչքարերի բեկորներ։
Եկեղեցու հարավային կողմում եղել է ուղղանկյունաձև տապանաքար, որտեղ որ գրված էր. «Այս է տապան Գրիգոր եպիսկոպոսի Գանձակեցւոյ»։
Եկեղեցու մոտ գտնվում է 8 խաչքար, որոնցից մեկը վերաբերվում է 1271 թվականին և դրա վրա փորագրված է հետևյալ տեքստը. «Թ(վին) ՉԻ (1271). | ես Աւտար որդ|ի Մանասի կա|ն(գն)եցի զխաչս | ինձ եւ եղբաւր իմոյ...:»։


== Ծանոթագրություններ ==
Քրոմոսոմների պարուրացում

Պարուրացում քրոմոսոմների․, բջջի բաժանման ժամանակ քրոմոսոմների կարճացումն ու խտացումը։ Նպաստում է քրոմոսոմների բնականոն տարամիտմանը դեպի բջջի բևեռներ։ Պայմանավորվում է քրոմոսոմները կազմող պարուրաձև գալարված նուկլեոպրոտեիդային թելիկների՝ քրոմոնեմների քայլի փոքրացմամբ և տրամագծի մեծացմամբ։
Քրոմոնեմների պարույրների գալարների քանակը մնում է հաստատուն յուրաքանչյուր քրոմոսոմի համար։ Պարուրացման արագությունը տարբեր հատվածներում տարբեր է, որը հանգեցնում է քրոմոսոմների մորֆոլոգիայի օրինաչափ փոփոխությանը միաոզի և մեյոզի փուլերում։
(4093) Բենետ

(4093) Բենետ (անգլ.՝ Bennett), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 4-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,015685 ա. մ., առավելագույնը մոտենում է 2,9128 ա. մ. հեռավորության վրա և հեռանում 3,1186 ա. մ.։ Արեգակի շուրջ մեկ ամբողջական պտույտ է կատարում 1912,83 երկրային օրվա ընթացքում, իր ուղեծրով շարժվելով միջինում 0,188202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4093) Բենետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադոլֆ Ապպելյոֆ

Ադոլֆ Ապպելյոֆ (Jakob Johan Adolf Appellöf, նոյեմբերի 2, 1857(1857-11-02), Garde parish, Գոտլանդ, Գոտլանդ, Շվեդիա - հունվարի 5, 1921(1921-01-05), Uppsala Cathedral Assembly, Շվեդիա), շվեդ կենդանաբան, ծովային անողնաշարավոր կենդանիների մասնագետ։


== Կենսագրություն ==
Սովորել է Ուփսալայի համալսարանում, 1886 թվականին ստացել է դոկտորի գիտական աստիճան։ 1890 թվականին հրավիրվել է աշխատելու Բերգեն քաղաքի թանգարանում։ 1907 թվականին դարձել է թանգարանի կենդանաբանության բաժնի վարիչը։ 1910 թվականին վերադարձել է Շվեդիա և աշխատել Ուփսալայի համալսարանում` իբրև անատոմիայի պրոֆեսոր։ Ռոբերտ Բյունսովի ֆինանսական նվիրատվության և աջակցության շնորհիվ Շվեդիայի արևմտյան ափում`Fiskebäckskil կոչվող վայրում, կենսաբանական ուսումնասիրությունների կայան է հիմնել։ Այս կայանի ստեղծումով Ուփսալայի համալսարանում ծովային կենսաբանությունը սկսեց վերածվել գիտական դիսցիպլինի։
Իր հետազոտություններում Ադոլֆ Ապպելյոֆը ուսումնասիրել է անողնաշարավորների զարգացումը սաղմնային փուլում։ Նա հայտնաբերել է ծովային խոշոր խեցգետնի կենսական ցիկլի օրինաչափությունները, որոնք մեծ նշանակություն ունեցան ձկնարդյունաբերության մեջ։ 1919 թվականին Ապպելյոֆն ընտրվել է Շվեդիայի գիտությունների թագավորական ակադեմիայի անդամ։


== Գիտական աշխատանքներ ==
"Die Schalen von Sepia, Spirula und Nautilus, Studien über ihren Bau und Wachsthum" (in: Kungl. Svenska vetenskapsakademiens handlingar, ISSN 0023-5377; N.F., 25:7)
"Teuthologische Beiträge", 1–4 (1889–1892, in: Bergens museums aarsberetning och aarbog)
"Cephalopoden von Ternate" (in: Abhandlung der Senckenbergischen naturforschenden Gesellschaft, Bd 24, H. 4, 1898)
"Über das Vorkommen innerer Schalen bei Octopoda" (in: Bergens Museums Aarbog 1899).
"Über einige Resultate der Kreuzbefruchtung bei Knochenfischen" (Bergens Museums Aarbog, 1894-95)
"Zur Kenntnis der Edvardsien" (Bergens Museums Aarbog, 1891)
"Studien über Actinien-Entwicklung" (Bergens Museums Aarbog, 1900. N:o 1, 1900).
"Meeresfauna von Bergen" (1901 - 1906) doi:10.5962/bhl.title.10212
"Untersuchungen über den Hummer: mit besonderer Berücksichtigung seines Auftretens an den Norwegischen Küsten" (in: Bergens Museums Skrifter, ISSN 0365-981X; 8; N.R., 1:1, 1909; отмечен золотой медалью им. Иоахима Фриле)


== Գրականություն ==
Sigurd Lindman, Artikel in Svenska män och kvinnor, Teil 1, Albert Bonniers Verlag, Stockholm, 1942.


== Ծանոթագրություններ ==
Սեն Բոննե դը Ռոշֆոր

Սեն Բոննե դը Ռոշֆոր (ֆր.՝ Saint-Bonnet-de-Rochefor), համայնք Ֆրանսիայում՝ Օվերն մարզի Ալյեի գավառում։ Մտնում է Գաննա կանտոնի կազմի մեջ։ Համայնքի շրջանը Վիշին է։
Համայնքի INSEE կոդ՝ 03220։


== Բնակչություն ==
Համայնքի բնակչությունը 2008 թվականին կազմում էր 647 մարդ։


== Տնտեսություն ==

2007 թվականի տվյալներով 379 աշխատունակ տարիքի մարդկանցից (15-64 տարեկան) 268-ը տնտեսապես ակտիվ էին, 111-ը անգործունակ (ակտիվության ցուցանիշը 70,7 %, 1999 թվականին եղել է՝ 62,9 %)։ 268 աշխատունակ բնակիչներից 244-ը աշխատում էին (135 տղամարդ և 109 կին), անաշխատանք էին 24-ը (10 տղամարդ և 14 կին)։ 111 անգործունակ մարդկանցից 25-ը աշակերտներ կամ ուսանողներ են, 49-ը թոշակառու, 37-ը անաշխատունակ էին այլ պատճառներով։


== Տեսարժան վայրեր ==
Ռոշֆոր դղյակ
Ռյուիլյե դղյակ
Ռուզա ուղեկամուրջ՝ 1869 թիվ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Բոննե դը Ռոշֆոր» (ֆրանսերեն)։ Արխիվացված օրիգինալից 2012-09-24-ին։ Վերցված է 2012-6-6 
«Սեն Բոննե դը Ռոշֆոր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Նուտաման կղզի

Նուտաման, էստոնական փոքր կղզի Բալթիկ ծովում և հանդիսանում է Էստոնիայի հարավային դարպասը։ Զբաղեցնում է 58000 քառակուսի մետր։ Հարակից կղզիների հետ կազմում է Վիսլանդի ազգային պարկը, որտեղ պահպանվում են բազմաթիվ թռչնատեսակներ։ Ենթարկվում է Սաարեմաա նահանգի Լյումանդա շրջանին։


== Արտաքին հղումներ ==
SatelliteViews.net


== Ծանոթագրություններ ==
Անահիտ Բոգդանյան

Անահիտ Հրաչյայի Բոգդանյան (հոկտեմբերի 16, 1945(1945-10-16), Երևան, Հայկական ԽՍՀ, ԽՍՀՄ), դաշնակահարուհի, մանկավարժ։ Հրաչյա Բոգդանյանի դուստրը, Արա Բոգդանյանի քույրը։


== Կենսագրություն ==
Ավարտել է Երևանի պետական կոնսերվատորիայի դաշնամուրի բաժինը (1968 թվականին, Ռոբերտ Անդրիասյանի դասարան) և Մոսկվայի պետական կոնսերվատորիայի ասպիրանտուրան (1970, ղեկավար՝ Վերա Գոռնոստաևա)։
1970 թվականից դասավանդում է Երևանի պետական կոնսերվատորիայի դաշնամուրի ամբիոնում (պրոֆեսոր՝ 1996 թվականից, ամբիոնի վարիչ՝ 1995–2000 թվականներին)։
Նրա սաներից Արմեն Բաբախանյանը, Լիլիթ Արտեմյանը, Անի Առուշանյանը միջազգային և հանրապետական մրցույթների դափնեկիրներ են։ Մի շարք 
հանրապետական մրցույթների հանձնախմբերի անդամ է, Ռոբերտ Անդրիասյանի անվան հանրապետական մրցույթի հիմնադիրը և հանձնախմբի նախագահը (2003 թվական)։
Վարպետության դասեր է վարել ՌԴ-ում, Բուլղարիայում, ԱՄՆ-ում և Իռլանդիայում։
Հեղինակ է մեթոդական ձեռնարկների՝ «Ստեղծագործական սկզբի դաստիարակման որոշ հարցեր» (1987 թվական), «Մեթոդական ցուցումներ Լևոն Չաուշյանի և Ռուբեն Սարգսյանի դաշնամուրային սոնատների կատարման համար» (1987 թվական), «Հռչակավոր դաշնակահար և մանկավարժ, պրոֆեսոր 
Ռոբերտ Անդրիասյան» (1987 թվական), «Հայ դաշնամուրային սոնատ» (քրեստոմատիա, 2-րդ մաս) և հոդվածների։
ՀՀ Մշակույթի նախարարության ոսկե մեդալ (2015 թվական)։
Էկվադորում ՅՈՒՆԵՍԿՕ-ի Համաշխարհային ժառանգության ցանկ

Էկվադորում  ՅՈՒՆԵՍԿՕ-ի Համաշխարհային ժառանգության ցանկ ընդգրկված են 5 անուններ (2014 թվականից), որը կազմում է ընդհանուր թվի 0,5% (1073-ից 2017 թ)։ 3 օբյեկտներ ընդգրկված են մշակութային․ 2՝ բնական  չափանի
Բացի դա, 2017 թվականի վիճակագրության, պետության տարածքի 6 օբյեկտներ գտնվում են համաշխարհային ժառանգության ցուցակում ընդկրկվելու թեկանծուներ են։ Էկվադորի տարածքում առաջին հաստատությունը գրանցվել է 1978 թ. ՅՈՒՆԵՍԿՕ-ի Համաշխարհային ժառանգության կոմիտեի երկրորդ նիստում։


== Ցանկ ==
Օբյեկտները ընդգրկված են ցուցակում իրենց ընդգրկման հաջորդականությամբ։ Եթե օբյեկտները ավելավել են միաժամանակ, այսինքն, ՅՈՒՆԵՍԿՕ-ի Համաշխարհային ժառանգության կոմիտեի մեկ նիստում, ապա օբյեկտները տեղադրված են ըստ համարների։


=== Օբյեկտների աշխարհագրական դիրքը ===


== Նախնական ցանկ ==
Աղյուսակում օբյետները ավելացված են իրենք նախնական ընդգրկամն ժամակաով։


=== Օբյեկտների աշխարհագրական դիրքը ===


== Ծանոթագրություններ ==


== Արտաքին հղումներ ==
Ecuador — UNESCO World Heritage Centre (անգլ.)
Չերկիզովո (գյուղ, Կոլոմենսկի շրջան)

Անվան այլ կիրառումների համար տե՛ս՝ ՉերկիզովոՉերկիզովո (ռուս.՝ Черкизово), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 1789 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր կատուներ

Փոքր կատուներ (լատ.՝ Felinae), ժամանակակից կատվազգիների ենթաընտանիքներից մեկը։


== Դասակարգում ==
Acinonyx ցեղ
վագրակատու (Acinonyx jubatus)
Caracal ցեղ
կարակալ (Caracal caracal)
Կատվապումայի (Catopuma) ցեղ
կալիմանտանյան կատու (Catopuma badia)
Տեմմինկի կատու (Catopuma temmincki)
Կատվի ցեղ (Felis)
մանուլ (Felis manul)
բարխանային կատու (Felis margarita)
սևաոտ կատու (Felis nigripes)
Felis silvestris տեսակ, որը ունի 5 ենթատեսակներ
անտառային կատու (Felis silvestris silvestris)
առաջավորասիական կամ տափաստանային կատու կամ հյուսիսաֆրիկյան կատու (լիբիական կամ նուբիական կատու) (Felis silvestris lybica)
չինական կատու (Felis silvestris bieti)
հարավաֆրիկյան վայրի կատու (Felis silvestris cafra)
ասիական տափաստանային կամ չինական անապատային կատու (Felis silvestris ornata)
տնային կատու (Felis silvestris catus)
հարավամերիկյան կատուներ (Leopardus) ցեղ
պամպասյան կատու (Leopardus colocolo)
Leopardus pajeros
Ժոֆֆրուայի կատու (Leopardus geoffroyi)
չիլիական կատու (Leopardus guigna)
անդյան կատու (Leopardus jacobitus)
օցելոտ (Leopardus pardalis)
օնցիլլա (Leopardus tigrinus)
երկարապոչ կատու (Leopardus wiedii)
Leptailurus ցեղ
սերվալ (Leptailurus serval)
Լուսանի (Lynx) ցեղ
կանադական լուսան (Lynx canadensis)
սովորական լուսան (Lynx lynx)
պիրենեյան լուսան (Lynx pardinus)
կարմիր լուսան (Lynx rufus)
Pardofelis ցեղ
մարմարե կատու (Pardofelis marmorata)
արևելյան կատուների (Prionailurus) ցեղ
բենգալյան կատու (Prionailurus bengalensis)
իրիոմոտեյան կատու (Prionailurus bengalensis iriomotensis)
սումատրական կատու (Prionailurus planiceps)
պտավոր-կարմիր կատու (Prionailurus rubiginosus)
կատու-ձկնորս (Prionailurus viverrinus)
Profelis ցեղ
ոսկե կատու (Profelis aurata)
պումայի (Puma) ցեղ
պումա (Puma concolor)
յագուարունդի (Puma yaguaroundi)
Տարանտա Պելինյա

Տարանտա Պելինյա  (իտալերեն՝  Taranta Peligna), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 500 մարդ։ Խտությունը՝ 24 մարդ/կմ²։ Տարածքը՝ 21 կմ²։ Փոստային ինդեքս 66018։ Հեռախոսային կոդ՝ (+39) 0872։
Բնակավայրի հովանավորն Սուրբ Սանտ Ուլբանդոն է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0872 910118
Էլեկտրոնային հասցե՝ comuneditarantapeligna.c@tin.it
Գլխավոր կայք՝ http://www.tarantapeligna.net/ Archived 2009-05-27 at the Wayback Machine.


== Արտաքին հղումներ ==
http://www.tarantapeligna.net/ Archived 2009-05-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վելիկի Լուգ (գյուղ, Չեռվոնոարմեյսկի շրջան)

Վելիկի Լուգ (ուկրաիներեն՝ Великий Луг), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1794 թվականին։
2001 թվականի տվյալներով Վելիկի Լուգ գյուղում բնակվում էր 700 մարդ։ Բնակչության խտությունը կազմում էր 51,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոուրենս շրջան (Իլինոյս)

Անվան այլ կիրառումների համար տե՛ս՝ Լոուրենս շրջան (այլ կիրառումներ)Լոուրենս շրջան (անգլ.՝ Lawrence County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 963 կմ² է, բնակչությունը՝ 16.833 մարդ (2010 թ. տվյալներով)։ Շրջկենտրոնն է Լոուրենսվիլ բնակավայրը։ Կազմավորվել է 1821 թ.։
Սերգեյ Գերասիմով (կինոռեժիսոր)

Անվան այլ կիրառումների համար տե՛ս՝ Սերգեյ Գերասիմով (այլ կիրառումներ)Սերգեյ Ապոլինարևիչ Գերասիմով (ռուս.՝ Серге́й Аполлина́риевич Гера́симов, մայիսի 21 (հունիսի 3), 1906, Կունդրավի (գյուղ, Չեբարկուլսկի շրջան), Troitsk Uyezd, Օրենբուրգի մարզ, Ռուսական կայսրություն - նոյեմբերի 26, 1985(1985-11-26), Մոսկվա, ԽՍՀՄ), ռուս խորհրդային կինոռեժիսոր, սցենարիստ, պրոֆեսոր (1946)։ ԽՍՀՄ ժողովրդական արտիստ (1948 թվական)։ Պետական մրցանակի դափնեկիր։ ԽՄԿԿ անդամ 1943 թվականից։


== Կենսագրություն ==
Սերգեյ Գերասիմովը ծնվել է 1906 թվականին։ Սովորել է Լենինգրադի գեղարվեստական ուսումնարանում, իսկ 1928 թվականին ավարտել է Լենինգրադի պետական բեմարվեստի ինստիտուտը։ Նա իր կինոկարիերան սկսել է որպես դերասան, նկարահանվել է նշանավոր ռեժիսորներ Կոզինցևի, Տրաուբերգի և ուրիշների մոտ։ Նրա առաջին ռեժիսորական աշխատանքը «Քսաներկու դժբախտություն» կինոնկարն է (1930), այնուհետև նրա սցենարներով նկարահանվեցին «Սողոմոնի սիրտը» (1932), «Արդյոք սիրում եմ քեզ» (1934):
Գերասիմովի ռեժիսորական վարպետությունը բացահայտվել է «Յոթ խիզախները» (1936 թվական), «Կոմսոմոլսկ» (1938 թվական), «Ուսուցիչը» (1939 թվական), «Երիտասարդ գվարդիա» (1948 թվական) և մի շարք այլ կինոնկարներում։
Լավագույն կինոէկրանավորումներից են «Դիմակահանդես»-ը (1941 թվական) և «Խաղաղ Դոն»-ը (1957-1958 թվականներ, 3 սերիա)։ 1931 թվականից դասավանդել է Համամիութենական պետական կինոինստիտուտում (1946 թվականից պրոֆեսոր)։ Գերասիմովի պրոֆեսիոնալ վարպետության վկաները եղան նաև «Մարդիկ և գազաններ» (1962), 1967 թվականի Մոսկվայի հինգերորդ միջազգային կինոփառատոնում Մեծ մրցանակի արժանացած «Ժուռնալիստը» և «Լճի մոտ» (1969) կինոնկարները։ 1972 թվականին Գերասիմովը էկրանավորում է «Սիրել մարդուն» երկսերիանոց գունավոր կինոնկարը, 1974 թվականին էկրանավորեց «Դուստրեր-մայրեր կինոնկարը։
Գերասիմովը նաև ռեժիսոր-մանկավարժ է։ Գերասիմովի աշակերտներից են ռեժիսորներ Լև Կուլիջանովը, Ֆրունզե Դովլաթյանը։ Արժանացել է ԽՍՀՄ պետական մրցանակի (1941, 1949, 1951)։


== Պարգևներ, մրցանակներ ==
Ստալինյան մրցանակ
ԽՍՀՄ Պետական մրցանակ (1971)
Լենինի շքանշան
Սոցիալիստական աշխատանքի հերոս
Կարմիր Աստղի շքանշան (14.04.1944)
Հոկտեմբերյան հեղափոխության շքանշան
ԽՍՀՄ ժողովրդական արտիստ (11.11.1948
Սպիտակ առյուծի շքանշան
Աշխատանքային կարմիր դրոշի շքանշան  (23.05.1940, 06.03.1950)
«Աշխատանքի վետերան» մեդալ
«Հայրենական մեծ պատերազմի ժամանակ Անձնվեր աշխատանքի համար» մեդալ
Համամիութենական Լենինյան Կոմերիտմիության Մրցանակներ
ՌԽՖՍՀ արվեստի վաստակավոր գործիչ  (17.04.1944)
Մոսկվայի 800-րդ ամյակին նվիրված մեդալ
Վլադիմիր Իլյիչ Լենինի ծննդյան 100-ամյակի հոբելյանական մեդալ (1970)
«Լենինգրադի պաշտպանության համար» մեդալ
«1941-1945 թթ Հայրենական մեծ պատերազմի հաղթանակի 30-ամյակին» նվիրված հոբելյանական մեդալ
«1941-1945 թթ Հայրենական մեծ պատերազմի հաղթանակի 40-ամյակին» նվիրված հոբելյանական մեդալ
Մոսկվայի 800-րդ ամյակին նվիրված մեդալ
Լեննգրադի 250-րդ ամյակին նվիրված մեդալ


== Ծանոթագրություններ ==
Ֆելին Տերմենես

Ֆելին Տերմենես (ֆր.՝ Félines-Termenès), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 132 մարդ, բնակչության խտությունը` 13.19 մարդ/կմ²: Բնակավայրը զբաղեցնում է 10.01 կմ² տարածք:


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 125 կմ հարավ-արևմուտք, Կարկասոն քաղաքից` 33 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան)  բնակիչ, որոնցից ակտիվ էին 49-ը, իսկ ոչ ակտիվները` 27: Ակտիվության ցուցանիշը կազմում է 64,5 %: 49 աշխատունակ մարդկանցից աշխատել է 41 անձ (24 տղամարդ և 17 կին): Գործազուրկ են եղել 8 անձ (5 տղամարդ և 3 կին): 27 անաշխատունակներից 2-ը եղել են աշակերտներ կամ ուսանողներ, 16-ը` թոշակառուներ, իսկ 9-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չինաստանի ամենաբարձր շենքերի ցանկ

Չինաստանի ամենաբարձր շենքերի ցանկում ընդգրկված են 250 մ բարձրություն ունեցող երկնաքերերը։ Շենքերի տակ գործում են վերգետնյա շինարարական օբյեկտներ, բնակելի տարածքներ գործունյա մարդկանց համար, արտադրությունների տեղաբաշխման, արտադրանքների և կենդանիներին պահելու համապատասխան տարածքներ։ Կայմերը, խողովակներ և այլ տեխնիկական շինություններ, որոնք նախատեսված չեն մարդկանց բնակության և գործունեության համար կամ նախատեսված են մասամբ (շահագործվող հարկերը զբաղեցնում են շինարարական կառույցի ավելի քան 50 % շինարարական ծավալը), չեն համարվում շենքեր։


== Կառուցված և վերակառուցված շենքեր ==

Աղյուսակում ներառված են կառուցված և վերակառուցված շենքեր, որոնք ըստ նախագծի հասել են առավելագույն բարձրության։ Դեղին գույնով աղյուսակում նշված են դեռ չհանձնված շենքեր։ Հավասարության նշանը (=)՝ շենքի համարից հետո, վարկանիշում վկայում է այն մասին, որ նման բարձրություն ունի առնվազն մեկ շենք։


== Շենքեր, որոնք գտնվում են շինարարության ընթացքում ==


== Ծանոթագրություններ ==


== Արտաքին հղումներ ==
SkyscraperCity
CTBUH Tall buildings Database
Ստեպուրի (գյուղ, Լուբնիի շրջան)

Ստեպուրի (ուկրաիներեն՝ Степурі), գյուղ Ուկրաինայի Պոլտավայի մարզի Լուբնիի շրջանում։
2001 թվականի տվյալներով Ստեպուրի գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարզեա Գրանդի (Մատու Գրոսու)

Վարզեա Գրանդի (պորտ.՝ Várzea Grande), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավ-կենտրոնական մասում։ Բնակչությունը կազմում է 287.526 մարդ՝ 2020 թվականի տվյալներով։ Գրավում է 938,057 կմ² տարածք։ Բնակչության խտությունը՝ 245,6 մարդ/կմ²։


== Պատմություն ==
Քաղաքը հիմնադրվել է 1867 թվականի մայիսի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 1.226.697.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5.055,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,790 (տվյալները ՄԱԿ-ի զարգացման ծրագրի)


== Աշխարհագրություն ==
Կլիման անապատային է։


== Ծանոթագրություններ ==
Սել (Արյեժի գավառ)

Անվան այլ կիրառումների համար տե՛ս՝ Սել (այլ կիրառումներ)Սել (ֆր.՝ Celles), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09093։


== Բնակչություն ==
Համայնքի բնակչությունը 2008 թվականին կազմում էր 116 մարդ։


== Տնտեսություն ==
2007 թվականի տվյալներով 85 աշխատունակ տարիքի մարդկանցից (15-64 տարեկան) 65-ը տնտեսապես ակտիվ էին, 20-ը անգործունակ (ակտիվության ցուցանիշը 76,5 %, 1999 թվականին եղել է՝ 68,6 %)։ 65 աշխատունակ բնակիչներից 52-ը աշխատում էին (33 տղամարդ և 19 կին), անաշխատանք էին 13-ը (4 տղամարդ և 9 կին)։ 20 անգործունակ մարդկանցից 4-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով։


== Տեսարժան վայրեր ==
Պլա Ռուզո ժամատուն՝ 1686 թիվ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սել» (ֆրանսերեն)։ Արխիվացված օրիգինալից 2012-05-24-ին։ Վերցված է 2012-2-28 
«Սել» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Մամուձու

Մամուձուն կամ Մոմոյուն (Շիմաորե՝ Momoju, ֆրանսերեն` Mamoudzou), ֆրանսիական անդրծովյան տարածքի և Մայոտ դեպարտամենտի մայրաքաղաքն է։ Գտնվում է Հնդկական օվկիանոսում, Մայոտի գլխավոր կղզի Գրանդե-Տերրեի վրա։ Մամուձուն նաև Մայոտի ամենախիտ բնակեցված համայնք է։ Բնակչությունը՝ ▲71 437 մարդ (2018): 


== Պատմություն ==
Մայոտի նախկին մայրաքաղաքը Ձաուձին էր, որը գտնվում է Պետիտիե-Տերրե փոքր կղզու վրա։ Մամուձուն ընտրվեց դեպարտամենտի նոր մայրաքաղաք 1977 թվականին։ 1985 թվականի ցուցանիշներով քաղաքում բնակվել է մոտ 12,026 մարդ։
Քաղաքում կան բնապահպանական մտահոգություններ ի դեմս ծովային ախտոտման։ Ափամերձ ջրային հատվածների որակի կտրուկ անկում է նկատվել 1977-2007 թվականներին Մամուձու-Ձաուձի նեղուցում։


== Բնակչություն ==


== Ծանոթագրություններ ==
Արենիական գնայուկ

Արենիական գնայուկ (լատ.՝ Pristonychus arenicus), գնայուկ բզեզների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
14,5-15,5 մմ մարմնի երկարությամբ, բարեկազմ, չափավոր ուռուցիկ, թույլ փայլ ունեցող մարմնով ոչ մեծ բզեզ է։ Մարմնի գունավորումը բացից մինչև մուգ կարմրադարչնագույն է։


== Տարածվածություն ==
Համարվում է Հայաստանի էնդեմիկ, հայտնի է միայն Արենի գյուղի մոտակայքում գտնվող «Մագիլի» քարանձավից (Վայոց ձորի մարզ)։


== Էկոլոգիա ==
Արենիական գնայուկն ապրում է կարստային քարանձավում։
Քարանձավասեր (տրոգլոֆիլ) տեսակ է և հանդիպում է ամբողջ տարվա ընթացքում։


== Պահպանություն ==
Ծայրահեղ սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակը և դրա փոփոխության միտումները կայուն են, չափավոր բարձր։
Վտանգման հիմնական գործոննները պայմանավորված են քարանձավի` որպես զանգվածային տուրիզմի օբյեկտ, հավանական օգտագործում։
Պահպանության միջոցառումներ չեն իրականացվում։


== Ծանոթագրություններ ==
Ռաանիցա

Ռաանիցա (էստ․՝ Raanitsa), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 53 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի ազգային օլիմպիական կոմիտե

Հայաստանի ազգային օլիմպիական կոմիտե (ՀԱՕԿ), Հայաստանի ազգային օլիմպիական կոմիտե։ Հիմնադրվել է 1990 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Երևանում։ ՄՕԿ-ի, ԵՕԿ-ի և մի շարք այլ օլիմպիական կազմակերպությունների անդամ է։


== Հայաստանը Օլիմպիական խաղերում ==
Ամառային օլիմպիական խաղերին անկախ Հայաստանն առաջին անգամ մասնակցել է 1996 թվականին՝ Ատլանտայում։


== ՀԱՕԿ նախագահներ ==
Ռուբեն Հակոբյան (1990-1993),
Ռաֆայել Թորոյան (1993-1994),
Ալեքսան Ավետիսյան (1994-1999),
Բենուր Փաշայան (1999-2000),
Իշխան Զաքարյան (2000-2005),
Գագիկ Ծառուկյան (2005-)։


== Տես նաև ==
Հայաստանը Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
Առաջին համաշխարհային պատերազմի մասնակիցներ

Առաջին համաշխարհային պատերազմի մասնակիցներ — երկրներ, մասնակցելով Առաջին համաշխարհային պատերազմին։


== Անտանտը ==
Բուն Անտանտի երկրները եղել են։

 Բրիտանական կայսրություն
 Ֆրանսիա
 Ռուսական կայսրությունԱռաջին համաշխարհային պատերազմի նախօրեին Անտանտի կողմն անցան ավելի քան քսան երկիր, իսկ «Անտանտ» տերմինը սկսեց կիրառվել հակագերմանական կուալիցիայի անդամներին մատնանշելու համար։

 Բելգիա
 Բոլիվիա
 Բրազիլիա
 Թայվան
 Կոստա Ռիկա
 Կուբա
 Էկվադոր
 Հունաստան
 Գվատեմալա
 Հայիթի
 Հոնդուրաս
 Իտալիա — 1915 թվականի մայիսի 23-ից
 Ճապոնիա
 Լիբերիա
 Չեռնոգորիա
 Նիկարագուա
 Պանամա
 Պերու
 Պորտուգալիա
 Ռումինիա
 Սան Մարինո
 Սերբիա
 Թաիլանդ
 ԱՄՆ
 Ուրուգվայ


== Քառյակ Դաշինքի Տերություններ ==
 Գերմանիա
 Ավստրո-Հունգարիա
 Թուրքիա
 Բուլղարիա


== Չեզոք երկրներ ==
 Ալբանիա
 Աֆղանստան
 Արգենտինա ՝ Արգենտինան Առաջին համաշխարհային պատերազմում պահպանեց չեզոքությունը, չնայած երկու պատերազմող կողմերի մի շարք միջադեպերին.
 Չիլի
 Կոլումբիա
 Դանիա
 Սալվադոր
 Եթովպիա
 Լիխտենշտայն
 Լյուքսեմբուրգ — պատերազմ չի հայտարարել Կենտրոնական տերություններին, չնայած դրան Գերմանիան օկուպացրել էր Լյուքսեմբուրգը
 Մեքսիկա
 Մոնղոլիա
 Նիդերլանդներ
 Նորվեգիա
 Պարագվայ
 Իրան
 Իսպանիա
 Շվեդիա
 Շվեյցարիա
 Վենեսուելա


== Պատերազմի հայտարարումը ==

Դեղին գույնով նշվածները նշանակում են, որ երկրները խզել են դիվանագիտական հարաբերությունները, սակայն չեն հայտարարել պատերազմ։


== Տես նաև ==
Անտանտ
Եռյակ դաշինք
Կենտրոնական ուժեր


== Ծանոթագրություններ ==
Կրասնոե Էխո (գյուղ, Գուս-Խրուստալնի շրջան)

Կրասնոե Էխո (ռուս.՝ Красное Эхо), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 2022 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վենանգո շրջան (Փենսիլվանիա)

Վենանգո շրջան (անգլ.՝ Venango County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.769 կմ² է, բնակչությունը՝ 54.984 մարդ (2010 թ. տվյալներով)։ Շրջկենտրոնն է Ֆրանկլին բնակավայրը։ Կազմավորվել է 1800 թ.։
Եղբարք

Եղբարք, լեռ (բլուր) Թուրքիայի Աղրըի մարզում,  Թոնդուրակ լեռնազանգվածի հետ միացնող լեռներում։ Տեղադրման կոորդինատներ 39°37′06″ հս․. լ. 43°40′07″ ավ. ե.։ Ավդալբեկյանը Եղբարքը նույնացնում է դարձյալ այդ կողմերում (Կոգովիտ գավառում) գտնվող Եղջերք լեռան հետ, որն առաջին անգամ հիշատակել է Փավստոս Բուզանդը։ Հակոբ Մանանդյանը ժխտում է նրա այդ կարծիքը՝ այն տեղադրելով բուն Կոգովիտ գավառում։ Անվան տարբերակից (Եղբարք Սարակ) ակնհայտ է դառնում (Սարակ = փոքրիկ լեռ, փոքրիկ սար), որ սովորական սար կամ բլուր էր։ Եղբարքի մոտ գտնվում էր համանուն կիրճը։ Այստեղ 643 թվականին Թեոդորոս Ռշտունին դարանակալելով՝ կտրում է Հայաստան ժամանած արաբական ջոկատի ճանապարհը և շեշտակի հարված հասցնում նրան։


== Տես նաև ==
Եղբարք Սարակի ճակատամարտ


== Ծանոթագրություններ ==